CELEX: 22016D1294
Language: lv
Date: 2015-04-30 00:00:00
Title: EEZ Apvienotās komitejas Lēmums Nr. 111/2015 (2015. gada 30. aprīlis), ar ko groza EEZ līguma XIII pielikumu (Transports) [2016/1294]

4.8.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 211/68
               
            EEZ APVIENOTĀS KOMITEJAS LĒMUMS
      Nr. 111/2015
      (2015. gada 30. aprīlis),
      ar ko groza EEZ līguma XIII pielikumu (Transports) [2016/1294]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā jāiekļauj Komisijas 2014. gada 26. novembra Regula (ES) Nr. 1321/2014 par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu (1).
               
            
                  (2)
               
               
                  Ar Regulu (ES) Nr. 1321/2014 tiek atcelta Komisijas 2003. gada 20. novembra Regula (EK) Nr. 2042/2003 (2), kas iekļauta EEZ līgumā un kas attiecīgi jāsvītro no EEZ līguma.
               
            
                  (3)
               
               
                  Tādēļ būtu attiecīgi jāgroza EEZ līguma XIII pielikums,
               
            IR PIEŅĒMUSI ŠO LĒMUMU.
      1. pants
      EEZ līguma XIII pielikuma 66.q punkta (Komisijas Regula (EK) Nr. 2042/2003) tekstu aizstāj ar šādu:
      
         “32014 R 1321: Komisijas 2014. gada 26. novembra Regulu (ES) Nr. 1321/2014 par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu (OV L 362, 17.12.2014., 1. lpp.)”.
      
      2. pants
      Regulas (ES) Nr. 1321/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2015. gada 1. maijā, ja ir iesniegti visi paziņojumi saskaņā ar EEZ līguma 103. panta 1. punktu (*)
      
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2015. gada 30. aprīlī
         
            
               EEZ Apvienotās komitejas vārdā –
            
            
               priekšsēdētājs
            
            Gianluca GRIPPA
         
      
      
         (1)  OV L 362, 17.12.2014., 1. lpp.
      
      
         (2)  OV L 315, 28.11.2003., 1. lpp.
      
      
         (*)  Konstitucionālās prasības nav norādītas.